als_Latn dik_Latn sag_Latn
Media po “zien” nga lajmet dhe parashikimet se si do të jetë protesta e paralajmëruar e së enjtes nga opozita. Ka pikëpyetje të shumta nëse do të ketë dhunë apo jo në protestën që udhëhiqet nga kërkesa për dorëheqjen e Ilir Metës nga posti i kryeparlamentarit. Arben Ristani, sekretar i Përgjithshëm i PD-së thotë se gjithcka po organizohet në mënyrë të tillë që të mos ketë asnjë akt dhune apo teprime.
“Absolutisht nuk do të jetë e dhunshme, do të jetë paqësore. Do të jetë një miting perfekt nga manaxhimi i sasive të mëdha njerëzore që presim të ketë. Kemi marrë masa të mira që ta manaxhojmë në mënyrën e duhur. Për ne ka rëndësi mesazhi sesa shprehjet huliganeske që duhet të largohen njëherë e përgjithmonë” tha Ristani në studion e Adi Krastës. Sa i përket cështjes “Doshi” dhe pikëpyetjeve që janë ngritur lidhur me dijeninë e hershme, Ristani se strukturat e PD-së nuk kanë qenë në dijeni të këtij fakti dhe se vetëm ish-kryeministri e ish-kryetari i PD-së Sali Berisha ka qenë ai që ka e ka pasur këtë informacion.
“Unë nuk e di se cfarë dijenie ka pasur ai për ngjarjen por mesa di i ka bërë të ditura në prokurori. Nuk di sa i sigurtë ka qenë ai, që a ka qenë thashethem apo e vërtetë. Por si strukturë, nuk ka qenë dicka që është ditur” tha Ristani, duke ngritur pikëpyetje se pse ish-kryeministri nuk ka zgjedhur ta ndajë informacionin që kishte me grupin e PD-së ku bën pjesë.
Intervista video: https://www.youtube.com/watch?v=GkDMyr7NB-U
n.k
Kurse Paloka tha te Babaramo qe "nuk mbajme pergjegjesi se cdo bejne njerzit" !!
als_Latn als_Latn als_Latn zho_Hans kab_Latn als_Latn